The Black Dahlia Murder

The Black Dahlia Murder er et melodisk dødsmetal-band dannet i 2000 i Waterford, Michigan, USA og er et af de ledende bands på Detroit metal musik scene.

The Black Dahlia Murder er navngivet efter et uopklaret mord på skuespillerinden Elizabeth Short, ofte omtalt som Black Dahlia.

Biografi 
The Black Dahlia Murder blev dannet i 2000 og allerede året efter udgav de deres første demo ep What a Horrible Night to Have a Curse. Navnet til denne ep kom fra spillet Castlevania II: Simon's Quest hvor hovedpersonen Simon Belmont udtaler det ved mørkets frembrud. Ep'en A Cold-Blooded Epitaph blev udgivet året efter. Bandet skrev kontrakt med pladeselskabet Metal Blade Records og i juni 2003 blev deres debutalbum Unhallowed udgivet. Albummet blev dog kritiseret en del og all music guide påpegede det som et mindre originalt værk der havde stærk indflydelse fra svenske melodiske dødsmetalbands. Efter udgivelsen af debutalbummet forlod den originale trommeslager Cory Grady bandet og blev afløst af Zach Gibson. De to efterfølgende år turnérede The Black Dahlia Murder det meste af tiden og kom til at spille med bands som The Red Chord, Arch Enemy, Napalm Death og Terror.

I juli 2005 udgav bandet deres andet studiealbum Miasma der musikalsk både kombinerede døds- og black metal elementer. Miasma blev derved også deres første album der nåede Billboard hitlisten som nummer 118.
Samme år spillede bandet på Ozzfest og tog også del i Sounds of the Underground turnéen i 2006 som omfattede optrædender i både USA og Canada. Den nuværende bassist Bart Williams forlod hans tidligere band Today I Wait for at turnére med Black Dahlia Murder. Efter turnéen med bandet valgte han at blive deres fultidsbassist. Bart var en af de to arrangører (den anden Mike Hasty fra Walls of Jericho) på bandets første album Unhallowed.
Efterfølgende forlod Pierre Langlois bandet for at holde sig til en mere sikrere livsstil. Hans afløser blev Shannon Lucas.

I sommeren 2007 spillede bandet til Wacken Open Air. Samme år i september udgav de deres tredje studiealbum Nocturnal. Dette blev både trommeslageren Shannon Lucas og bassisten Bart Williams første udgivelse med The Black Dahlia Murder. Albummet formåede at nå plads 72 på Billboard hitlisten

Stil 
Bandets musikstil inddrager elementer fra dødsmetal-genren som blast beats og hurtige dødsmetal-riffs. Deres musik har haft indflydelse fra bands som At the Gates, In Flames, Morbid Angel, Dissection, og Carcass. Voklaist Trevor Strnad veksler mellem at bruge en dyb death growl vokal til et mere skingert black metal lignende skrig og "næsten hardcore punk skrig."  Deres tekster omhandler meget død, mord og gys.

Diskografi

Ep'er og demoer 
 What a Horrible Night to Have a Curse (2001)
 A Cold-Blooded Epitaph (2002)

Studiealbum 
 Unhallowed (2003)
 Miasma (2005)
 Nocturnal (2007)
 Deflorate (2009)
 Ritual (2011)
 Everblack (2013)
 Abysmal (2015)
 Nightbringers (2017)
 Verminous (2020)

Singler 
 "Contagion"
 "Funeral Thirst"
 "A Vulgar Picture"
 "Miasma"
 "Statutory Ape"

Medlemmer

Nuværende medlemmer 
 Trevor Strnad – Vokal
 Brian Eschbach – Guitar
 Ryan Knight – Guitar (ex – Arsis)
 Ryan "Bart" Williams – Bas
 Shannon Lucas – Trommer (ex – All that Remains)

Tidligere medlemmer 
 David Lock – Bas (A Cold-Blooded Epitaph, Miasma)
 Zach Gibson – Trommer (Miasma og nogen liveshows)
 Tony Laureano – Trommer (afløser til den anden japanske optræden)
 Jon Deering – Guitar (Demo, A Cold Blooded Epitaph)
 Sean Gauvreau – Bas (Demo)
 Mike Schepman – Bas (Afløser ved det første show)
 Cory Grady – Trommer (Demo, Unhallowed)
 Pierre Langlois – Trommer (Kun live)
 Kevin Talley – Trommer (Afløser til adskillige live shows)
 John Kempainen – Guitar (2002 – 2008)

Referencer

External links 
 Metal Blade Records
 Love Lost Records 
 

Black Dahlia Murder
Black Dahlia Murder
Black Dahlia Murder
Musikgrupper fra 2000